
Astrologiske lykketreff

Det finnes en partner for alle. Enten du er et romantisk rosahjerte eller en jordnær drømmer. Mange finner seg en kjæreste på nettsteder, arbeidsplassen eller i vennekretsen, og løper lykkelige inn i soloppgangen. Men ikke alle synes det er like enkelt å finne kjærligheten. Noen møter bare froskeprinser og furiedrager, og blir redde for å satse igjen. Andre danser bekymringsløst fra det ene kortvarige forholdet til det andre. Helt til de får panikk når de oppdager at alle i vennekretsen har etablert seg og funnet drømmepartneren.

Denne boken er skrevet for deg som trenger litt inspirasjon til å finne kjærligheten. Astrologiske lykketreff bygger på astrologi, men den handler ikke om hvilke stjernetegn som passer sammen. Alle mennesker er påvirket av minst tre tegn, og derfor er det vanskelig å si at noen stjernetegn passer bedre sammen enn andre. Er du for eksempel født i Jomfruens tegn og påvirket av Løven, kan du passe glimrende sammen med en løvepartner, selv om denne kombinasjonen tradisjonelt sett ikke fungerer så godt.

Du trenger verken å få stilt horoskopet ditt eller tenke stjernetegn for å finne drømmepartneren din. Vi blir ubevisst tiltrukket av mennesker vi deler tegn med, så den saken ordner seg selv. Det du trenger å vite, er ditt eget stjernetegn. Stjernetegnet ditt forteller deg hvilke behov du har og hvordan du får lykkefølelsen, enten du er singel eller i et forhold. Det sier også noe om hvilke egenskaper drømmepartneren din bør ha, og sist, men ikke minst, hvor det er mest sannsynlig at den rette dukker opp. Det er ikke tilfeldig hvor man møtes, og har du ikke hatt hellet med deg til nå, er det på tide å ta styringen og skape ditt eget astrologiske lykketreff.

Uansett hvor du søker etter kjærligheten, blir det lettere å treffe blink jo tydeligere du er på hvem du vil ha. Er ønsket ditt for eksempel en sympatisk mann som er glad i turer, passer den beskrivelsen på så mange at det er liten sjanse for at drømmepartneren dukker opp. Søker du etter en mann som liker å reise og gå på konserter, kan du selvsagt treffe mange hyggelige menn, men sannsynligheten er også stor for at dere har lite annet til felles. Går du til den andre ytterligheten og lager en detaljert liste med krav til en kjæreste, risikerer du at du aldri finner en som er perfekt nok. Eller at du går glipp av en kjæreste du ikke visste at du trengte. Tar du utgangspunkt i stjernetegnet ditt, blir det lettere å fokusere på hva som er viktigst for deg. Er du en sanselig tyr, er det avgjørende at partneren din liker mye fysisk kontakt. Er du født i Steinbukkens tegn, kan du fort lure deg selv til å tro at alt du trenger er en partner med god økonomi. Men det er mye viktigere at du finner en kjæreste som støtter deg slik at du kan tjene dine egne penger.

For å lykkes i kjærligheten er det ikke nok å vite hvem eller hva man trenger. Det er også viktig at man føler seg attraktiv og tør ta initiativ til noe mer enn vennskap. Det blir ingen romantiske hjertebølger hvis rullgardina går ned hver gang man møter en potensiell partner. Stjernetegnet ditt forteller deg også hvordan du kan bli åpen og føle deg mer tiltrekkende.

Plasserer du deg i et land eller i et miljø som harmonerer med stjernetegnet ditt, øker sjansene for å treffe den rette. Det er også lettere å lykkes med en date hvis du legger det første møtet til omgivelser hvor du får vist deg fra din beste og mest sjarmerende side.

Skal du lykkes i kjærligheten, er det lurt å prøve å unngå kjærlighetsfellene. Har du hørt om hun som bare traff utro menn gang på gang? Eller hun som alltid endte opp med alkoholiserte partnere? Stjernetegnet ditt forteller deg hvilke feller du bør se opp for. Alle har sine svake sider, og det kan være greit å slippe å bruke tid på forhold som likevel bare ender i den samme blindgata.

Når du møter den rette og hjertene gløder, gjelder det å ta vare på kjærligheten. Hvis dere begge tar ansvar for stjernebehovene deres og deres egen lykke, trenger dere kun noen få, men viktige huskeregler for å bevare og utvikle forholdet.

At nettopp du leser disse ordene, betyr sannsynligvis at du er singel og åpen for å finne en å dele livet med. Enten du er en romantisk fisk, en lidenskapelig skorpion, en impulsiv vær, en utradisjonell vannmann, en nostalgisk kreps, en ambisiøs steinbukk, en jordnær tyr, en perfeksjonistisk jomfru, en nysgjerrig tvilling, en kreativ løve, en filosofisk skytte eller en sosial vekt. Lar du deg inspirere, kan det være du som opplever det astrologiske lykketreffet.

VÆREN

21. MARS – 20. APRIL

Stjernebehov

Aktivitet –utfordringer –være i front –spontanitet


insertSpan.js
// Small Javascript that will insert a span-element into every header 
// and paragraph element to trick the iPad/iBooks into centering text.
// See http://infogridpacific.typepad.com/using_epub/2010/10/dirty-little-hacks-in-epub.html
function setSpanIGP(){
  var clsElementList=document.getElementsByTagName('p');
  setSpaninPara(clsElementList);
  clsElementList=document.getElementsByTagName('div');
  setSpaninPara(clsElementList);
}

function setSpaninPara(pClassList){
  for(i=0;i<=pClassList.length;i++){
    if(pClassList[i]){
      var para_html=pClassList[i].innerHTML;
      para_html='<span>'+para_html+'</span>';
      pClassList[i].innerHTML=para_html;
    }
  }
}

function init(){setSpanIGP();}

window.onload=init;

